Még az olimpiánál is kockázatosabb vállalkozásnak tartja a paksi bővítést az LMP, ezért népszavazást kezdeményeznek a projektről. Szél Bernadett szerint az olimpiás aláírásgyűjtés bebizonyította, hogy az emberek nem hagyják, hogy a fejük felett és a hátuk mögött döntsön a kormány.

Az LMP népszavazást kezdeményez a paksi bővítésről, az erről szóló kérdést hamarosan benyújtják a Nemzeti Választási Bizottsághoz – jelentette be a párt társelnöke pénteken Budapesten, sajtótájékoztatón. Szél Bernadett azt mondta: az olimpiai aláírásgyűjtéseknél bebizonyosodott, az emberek nem hagyják, hogy bizonyos kérdésekben a kormány a fejük felett és a hátuk mögött döntsön. Azért nyújtják be a kérdést, mert a paksi atomerőmű bővítése még az olimpiarendezésnél is kockázatosabb vállalkozás – közölte.

Az LMP kérdése úgy szól: „Egyetért-e Ön azzal, hogy a jelenleg üzemelő atomerőművi blokkok kapacitásánál nagyobb összesített áramtermelő kapacitással Magyarországon atomerőművek ne legyenek üzembe helyezhetőek?”

(MTI)